Document ID: 32008D0426

KOMISIJAS LĒMUMS
(2008. gada 28. aprīlis),
ar kuru groza Lēmumu 2002/253/EK, ar ko nosaka gadījumu definīcijas ziņošanai par infekcijas slimībām Kopienas tīklā saskaņā ar Eiropas Parlamenta un Padomes Lēmumu Nr. 2119/98/EK
(izziņots ar dokumenta numuru C(2008) 1589)
(Dokuments attiecas uz EEZ)
(2008/426/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 24. septembra Lēmumu Nr. 2119/98/EK par epidemioloģiskās uzraudzības un infekcijas slimību kontroles tīkla izveidošanu Kopienā (1) un jo īpaši tā 3. panta c) apakšpunktu,
tā kā:
(1)
Saskaņā ar Komisijas Lēmuma 2002/253/EK (2) 2. pantu gadījumu definīcijas, kas izklāstītas minētā lēmuma pielikumā, jāatjaunina tiktāl, cik tas nepieciešams, pamatojoties uz jaunākajiem zinātniskajiem datiem.
(2)
Saskaņā ar 9. pantu Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (ECDC) (3), ECDC pēc Komisijas pieprasījuma un, sadarbojoties ar konsultatīvo padomi, sniedza tehnisku dokumentu par gadījumu definīcijām, kas Komisijai palīdzēja izstrādāt intervences stratēģijas uzraudzības un reaģēšanas jomā. Šo tehnisko dokumentu arī ievietoja ECDC tīmekļa vietnē. Lēmuma 2002/253/EK pielikumā sniegtās gadījumu definīcijas jāatjaunina, ņemot vērā šo informāciju.
(3)
Minēto gadījumu definīciju nolūks ir atvieglot ziņošanu par slimībām un noteiktām veselības problēmām, kuras minētas I pielikumā Komisijas 1999. gada 22. decembra Lēmumam 2000/96/EK par infekcijas slimībām, uz kurām pakāpeniski attiecinās Kopienas tīklu saskaņā ar Eiropas Parlamenta un Padomes Lēmumu Nr. 2119/98/EK (4). Tomēr Lēmums 2002/253/EK neuzliek ziņošanas pienākumu.
(4)
Šajā lēmumā noteiktie pasākumi ir saskaņā ar atzinumu, ko sniegusi ar Lēmumu Nr. 2119/98/EK izveidotā komiteja,
IR PIEŅĒMUSI ŠO LĒMUMU.
1. pants
Lēmuma 2002/253/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2008. gada 28. aprīlī

Labels: 12
0